CELEX: 32015D1320
Language: bg
Date: 2015-07-30 00:00:00
Title: Решение за изпълнение (ЕС) 2015/1320 на Комисията от 30 юли 2015 година за оттеглянето на позоваванията на стандартите за закопчалка за биберон, за биберони, за средства за плаваемост за обучение по плуване и за барбекюта от Официален вестник на Европейския съюз съгласно Директива 2001/95/ЕО на Европейския парламент и на Съвета (Текст от значение за ЕИП)

31.7.2015   
            
            
               BG
            
            
               Официален вестник на Европейския съюз
            
            
               L 203/29
            
         РЕШЕНИЕ ЗА ИЗПЪЛНЕНИЕ (ЕС) 2015/1320 НА КОМИСИЯТА
   от 30 юли 2015 година
   за оттеглянето на позоваванията на стандартите за закопчалка за биберон, за биберони, за средства за плаваемост за обучение по плуване и за барбекюта от Официален вестник на Европейския съюз съгласно Директива 2001/95/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 2, трета и четвърта алинея от нея,
   след консултация с комитета, създаден с член 22 от Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (2),
   като има предвид, че:
   
               (1)
            
            
               Член 3, параграф 1 от Директива 2001/95/ЕО задължава производителите да пускат на пазара само безопасни продукти.
            
         
               (2)
            
            
               В съответствие с член 3, параграф 2, втора алинея от Директива 2001/95/ЕО даден продукт се счита за безопасен, що се касае до рисковете и категориите от рискове, които са регламентирани от приложимите национални стандарти, когато той е в съответствие с доброволните национални стандарти, които транспонират европейските стандарти, позовавания на които са били публикувани от Комисията в Официален вестник на Европейския съюз съгласно член 4 от посочената директива.
            
         
               (3)
            
            
               В съответствие с Решение C(2004) 1493 на Комисията (3) Комисията публикува в серия C на Официален вестник на Европейския съюз позоваванията на стандарти EN 12586:1999 и EN 12586:1999/AC:2002 за закопчалка на биберон и EN 1400:2002 (части 1, 2 и 3) за биберони.
            
         
               (4)
            
            
               В съответствие с Решение 2005/718/ЕО на Комисията (4) Комисията публикува в серия C на Официален вестник на Европейския съюз позоваванията на стандарти EN 13138-2:2002 за средства за плаваемост за обучение по плуване и EN 1860-1:2003 за барбекюта.
            
         
               (5)
            
            
               Европейският комитет по стандартизация оттегли стандарти EN 12586:1999, EN 12586:1999/AC:2002, EN 1400:2002 (части 1, 2 и 3), EN 13138-2:2002 и EN 1860-1:2003. Тези стандарти, които вече не съществуват, не гарантират съответствие с общото изискване за безопасност.
            
         
               (6)
            
            
               Поради това следва позоваванията на тези стандарти да бъдат оттеглени от Официален вестник на Европейския съюз.
            
         
               (7)
            
            
               Мерките, предвидени в настоящото решение, са в съответствие със становището на комитета, създаден с Директива 2001/95/ЕО,
            
         ПРИЕ НАСТОЯЩОТО РЕШЕНИЕ:
   Член 1
   От Официален вестник на Европейския съюз се оттеглят позоваванията на следните стандарти:
   
               а)
            
            
               EN 12586:1999 и EN 12586:1999/AC:2002 „Предмети за отглеждане на малки деца. Закопчалка за биберон. Изисквания за безопасност и методи за изпитване“;
            
         
               б)
            
            
               EN 1400-1:2002 „Изделия за отглеждане на малки деца. Биберони за бебета и малки деца. Част 1: Общи изисквания за безопасност и информация за продукта“;
            
         
               в)
            
            
               EN 1400-2:2002 „Изделия за отглеждане на малки деца. Биберони за бебета и малки деца. Част 2: Механични изисквания и изпитвания“;
            
         
               г)
            
            
               EN 1400-3:2002 „Изделия за отглеждане на малки деца. Биберони за бебета и малки деца. Част 3: Химични изисквания и изпитвания“;
            
         
               д)
            
            
               EN 13138-2:2002 „Средства за плаваемост за обучение по плуване. Част 2: Изисквания за безопасност и методи за изпитване на средствата за плаваемост, които се държат“;
            
         
               е)
            
            
               EN 1860-1:2003: 1 „Приспособления, твърди горива и подпалки за барбекю. Част 1: Барбекюта, използващи твърдо гориво. Изисквания и методи за изпитване“.
            
         Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 30 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 11, 15.1.2002 г., стр. 4.
   
      (2)  ОВ L 316, 14.11.2012 г., стр. 12.
   
      (3)  Решение C(2004) 1493 на Комисията от 23 април 2004 г. относно съответствието на определени стандарти с общото изискване за безопасност на Директива 2001/95/ЕО и публикуването на техните позовавания в Официален вестник.
   
      (4)  Решение 2005/718/ЕО на Комисията от 13 октомври 2005 г. относно съответствието на определени стандарти с изискването за обща безопасност съгласно Директива 2001/95/ЕО на Европейския парламент и на Съвета и публикуването на справки за тях в Официален вестник (ОВ L 271, 15.10.2005 г., стр. 51).